NORAKSTS

|  |  |
| --- | --- |
| 26.05.2016. | Nr.6/9 |

######  NEKUSTAMĀ ĪPAŠUMA SPORTA IELĀ 2B UN ZEMGALES PROSPEKTĀ 19A, JELGAVĀ, IZNOMĀŠANA SIA “JELGAVAS TIRGUS”

(ziņo I.Škutāne)

 **Atklāti balsojot ar 14 balsīm PAR –**S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

 Jelgavas pilsētā realizēts Eiropas Reģionālās attīstības fonda līdzfinansētais projekts “Satiksmes termināla apkalpošanai nepieciešamās ielu infrastruktūras izbūve Jelgavā”. Projekta īstenošanas rezultātā ir izveidota un uzlabota nepieciešamā ielu infrastruktūra mūsdienīgas un drošas sabiedriskā transporta sistēmas nodrošināšanai Jelgavas pilsētā – multimodāla satiksmes termināla izveidei. Lai turpinātu minētās teritorijas ekonomisko attīstību nepieciešams veicināt uzņēmējdarbību, attīstot mūsdienu prasībām atbilstošu tirgu.

 Jelgavas pilsētas attīstības programmas 2014.-2020.gadam investīciju plānā (aktualizēts ar Jelgavas pilsētas domes 18.02.2016. lēmumu Nr.2/2) rīcībpolitikas “Kvalitatīva un droša pilsētvide” īstenošanai iekļauta projekta ideja Nr. 5.3.10. “Mūsdienu prasībām atbilstoša tirgus izveide”.

Jelgavas pilsētas attīstības programmas 2014.-2020.gadam esošās situācijas raksturojuma SVID analīzē pie vājajām pusēm minēta fiziski un morāli novecojusi tirgus infrastruktūra, bet pie iespējamiem risinājumiem - jaunas tirgus teritorijas izveide.

SIA “Jelgavas tirgus” stratēģiskās attīstības plānā 2016.-2021.gadam kā galvenais darbības mērķis izvirzīts uzdevums – strādāt pie tirgus pārvietošanas citā teritorijā.

Perspektīvā tirgus teritoriju plānots izvietot uz zemes gabaliem Sporta ielā 2B, Jelgavā un Zemgales prospektā 19A, Jelgavā.

Nekustamais īpašums Sporta ielā 2B, Jelgavā (zemes vienības kadastra apzīmējums 0900 006 0393) ar kopējo platību 11194m2 ir daļa no Jelgavas tiesas zemesgrāmatu nodaļā uz Jelgavas pilsētas pašvaldības vārda reģistrētā nekustamā īpašuma Sporta ielā 2, Jelgavā.

Nekustamais īpašums Zemgales prospektā 19A, Jelgavā (zemes vienības kadastra apzīmējums 0900 006 0172) ar kopējo platību 27444m2 reģistrēts Jelgavas tiesas zemesgrāmatu nodaļā uz Jelgavas pilsētas pašvaldības vārda.

Abi nekustamie īpašumi ir neapbūvēti zemesgabali.

Saskaņā ar likuma „Par pašvaldībām” 15.panta pirmās daļas 10.punktu, Publiskas personas finanšu līdzekļu un mantas izšķērdēšanas novēršanas likuma 61.pantu, Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu”, 2013.gada 23.maija Jelgavas pilsētas domes lēmumu Nr. 5/5 “Jelgavas pilsētas attīstības programmas 2014.-2020.gadam apstiprināšana“, 2016.gada 18.februāra Jelgavas pilsētas domes lēmumu Nr.2/2 “Jelgavas pilsētas attīstības programmas 2014.-2020.gadam aktualizētās sadaļas – investīciju plāna apstiprināšana” un SIA “Jelgavas tirgus” Stratēģiskās attīstības plānu 2016.-2021.gadam,

**JELGAVAS PILSĒTAS DOME NOLEMJ:**

1. Iznomāt SIA “Jelgavas tirgus” (reģistrācijas Nr. 41703007966) tirgus attīstībai un saimnieciskās darbības veicināšanai šādus Jelgavas pilsētas pašvaldības nekustamos īpašumus:

1.1. Sporta ielā 2B, Jelgavā (zemes vienības kadastra apzīmējums 0900 006 0393) ar kopējo platību 11194m2;

1.2. Zemgales prospektā 19A, Jelgavā (zemes vienības kadastra apzīmējums 0900 006 0172) ar kopējo platību 27444m2.

2. Noteikt, ka:

2.1.zemes nomas līguma termiņš 30 gadi;

2.2.zemes nomas maksa 1,5% gadā no zemes kadastrālās vērtības;

2.3.papildus zemes nomas maksai nomnieks maksā normatīvajos aktos noteiktos nodokļus;

2.4.nekustamie īpašumi iznomāti ar tiesībām nodot tos apakšnomā;

2.5.nekustamie īpašumi iznomāti ar apbūves tiesībām;

2.6.nekustamais īpašums Sporta ielā 2B, Jelgavā tiek iznomāts bez tiesībām to atsavināt;

2.7.nekustamais īpašums Zemgales prospektā 19A, Jelgavā iznomāts bez tiesībām to atsavināt un apgrūtināt ar hipotēku, izņemot gadījumus, ja nekustamais īpašums tiek ieķīlāts par labu valstij, Valsts kases personā, lai apgūtu Eiropas Savienības fondu līdzekļus.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 26.maijā